[{"text_idx": "#000001", "text": "XIII noorte laulupiduXIII noorte tantsupiduRahvamuusikapiduOsta piletIdee ja logoKingipoodUkraina heaks"}, {"text_idx": "#000004", "text": "Ullo toomi nimelise stipendiumi pa\u0308lvib ta\u0308navu rahvatantsu-uurija ja koreograaf Sille Kapper-Tiisler"}, {"text_idx": "#000005", "text": "Ta\u0308na mo\u0308o\u0308dub 120 aastat tantsutaat Ullo Toomi su\u0308nnist. Sel puhul antakse Tallinna raekojas pidulikult u\u0308le rahvatantsijate ko\u0303rgeim tunnustus \u2013 Ullo Toomi nimeline rahvatantsustipendium, mille ta\u0308navu pa\u0308lvib koreograaf-lavastaja, filosoofiadoktor, tantsuanalu\u0308u\u0308tik ja -uurija Sille Kapper-Tiisler."}, {"text_idx": "#000006", "text": "Ullo Toomi stipendiumi halduskogu omistas ko\u0303rge tunnustuse Sille Kapper-Tiislerile erakordse ja silmapaistva tegevuse eest eesti rahvatantsu ja pa\u0308rimustantsu va\u0308a\u0308rtustamisel tantsupedagoogi, koolitaja, lavastaja, uurija ning publikatsioonide avaldajana."}, {"text_idx": "#000007", "text": "Halduskogu liikme ning Eesti Rahvatantsu ja Rahvamuusika Seltsi direktori, Karel Johannes Va\u0308hi so\u0303nul on ta\u0308navune laureaat Sille Kapper-Tiisler teinud Eesti tantsumaastikul ma\u0308rkimisva\u0308a\u0308rset to\u0308o\u0308d. Tunnustatud tantsupedagoogina on ta alates 1997. aastast osalenud tantsupidude lavastusmeeskondades, olnud u\u0308ks populaarsemaid Eesti Rahvatantsu ja Rahvamuusika Seltsi rahvatantsumentoreid ning koolitanud paljusid praegusi ja tulevasi tantsuo\u0303petajaid Eesti Rahvakultuuri Keskuse, Folkloorino\u0303ukogu Koolituskeskuse, TU\u0308 Viljandi Kultuuriakadeemia korraldatud kursustel. Sille toimetuste ja tegude nimekiri rahvatantsuvaldkonnas on viimastel aastatel olnud ma\u0308rkimisva\u0308a\u0308rne \u2013 ei ole vist u\u0308htegi to\u0308o\u0308ru\u0308hma ega komisjoni, mida Sille ei juhiks vo\u0303i kus ta lihtliikmena ei osaleks. Lisaks on ta abiks koolituste sisu mo\u0303testamisel ja koostamisel nii Rahvakultuuri Keskuse kui ka ERRS koolituste kavandamisel."}, {"text_idx": "#000008", "text": "Sille Kapper- Tiisler on erialalt koreograaf- lavastaja, filosoofiadoktor, tantsuanalu\u0308u\u0308tik ja -uurija, avaldanud pa\u0308rimus-ja rahvatantsuteemalisi teaduskirjutusi Eestis ja va\u0308lismaal. Ta to\u0308o\u0308tab Tallinna U\u0308likooli Balti filmi, meedia, kunstide ja kommunikatsiooni instituudis teadurina. Alates 1990. aastast on ta olnud Rahvakunstiseltsi Leigarid kunstilise juhi assistent ja 2014. aastast kunstiline juht."}, {"text_idx": "#000009", "text": "Sille Kapper-Tiisler oli tantsupidude pealavastaja assistent 2017. aastal XII noorte tantsupeol \u201eMina ja\u0308a\u0308n\u201cja 2000. aastal Soome-Eesti tantsupeol, liigijuht 2004. aasta tantsupeol ja liigijuhi assistent 1997., 2002., 2014. ja 2019. aasta tantsupidudel."}, {"text_idx": "#000010", "text": "Ullo Toomi stipendium on rahvatantsijate seas suurim tunnustus, mida traditsiooniliselt antakse va\u0308lja igal aastal 14. septembril, Ullo Toomi su\u0308nniaastapa\u0308eval. Sellel aastal mo\u0308o\u0308dub Ullo Toomi su\u0308nnist 120 aastat ning auhinnatseremooniaga algab Ullo Toomi aasta, mille jooksul toimub u\u0308le Eesti mitmeid erinevaid tantsutaadile pu\u0308hendatud su\u0308ndmusi. Aasta avamise puhul koguneb kolmapa\u0308eval kell 19.00 Tallinna Vabaduse va\u0308ljakule sadu rahvatantsijaid, et tantsida u\u0308hiselt Toomi kogutud tantse. Tantse o\u0303petab koos rahvatantsuansambli Leigarid muusikute ja tantsijatega Ullo Toomi preemia laureaat Sille Kapper-Tiisler."}, {"text_idx": "#000011", "text": "Ullo Toomi stipendiumit antakse va\u0308lja alates 1987. aastast, et ja\u0308a\u0308dvustada ma\u0308lestust Ullo Toomist ning va\u0308a\u0308rtustada rahvatantsualast tegevust. Fondi halduskogu tegutseb Eesti Rahvuskultuuri Fondi kinnitatud po\u0303hikirja alusel. Ullo Toomi stipendium on rahvatantsuliikumise ko\u0303rgeim tunnustus, mille laureaat pa\u0308lvib Eesti rahvatantsul po\u0303hineva silmapaistva tegevuse eest."}]